অ্যান্থনি কুইন
অ্যান্থনি কুইন (ইংরেজি: Anthony Quinn) নামে সমধিক পরিচিত আন্তোনিও রোদলফো ওকসাকা কুইন (স্পেনীয়: Antonio Rodolfo Oaxaca Quinn; ২১শে এপ্রিল ১৯১৫ - ৩রা জুন ২০০১) ছিলেন একজন মেক্সিকান মার্কিন অভিনেতা, চিত্রশিল্পী ও লেখক। তার উল্লেখযোগ্য চলচ্চিত্রের মধ্যে রয়েছে লা স্ত্রাদা, দ্য গানস্‌ অব নাভারোন, জোরবা দ্য গ্রিক, গানস্‌ ফর সান সেবাস্টিয়ান, লরেন্স অব অ্যারাবিয়া, দ্য শোজ অব দ্য ফিশারম্যান, দ্য মেসেজ, লায়ন অব দ্য ডেজার্ট, লাস্ট অ্যাকশন হিরো ও আ ওয়াক ইন দ্য ক্লাউডস। ১৯৫২ সালে ভিভা জাপাতা ! ও ১৯৫৬ সালে লাস্ট ফর লাইফ ছবিতে অভিনয় করে তিনি দুবার শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন।